RATCH เซ็นร่วมทุนวินด์ฟาร์ม 80MW ในเวียดนาม ปักหมุด COD ปี 65
RATCH เซ็นร่วมทุนวินด์ฟาร์ม 80MW ในเวียดนาม ปักหมุด COD ปี 65
RATCH เซ็นร่วมทุนวินด์ฟาร์ม 80MW ในเวียดนาม ปักหมุด COD ปี 65
4 ธ.ค. 2563

บริษัท ราช กรุ๊ป จำกัด (มหาชน) หรือ RATCH ระบุว่า วันนี้ (4 ธ.ค.) บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด (RHIS) บริษัทย่อยทางอ้อมที่บริษัทถือหุ้นทั้งจำนวน ได้ลงนามสัญญาความร่วมมือเพื่อพัฒนาโครงการโรงไฟฟ้าพลังงานลม Nexif Ben Tre ในสาธารณรัฐสังคมนิยมเวียดนาม ร่วมกับ Nexit Energy Pte. Ltd. ซึ่งภายหลังการพัฒนาโครงการ และได้รับใบอนุญาตต่างๆที่เกี่ยวข้องจะมีสัดส่วนการร่วมทุนอยู่ที่ร้อยละ 50 : 50
อนึ่งโครงการดังกล่าวเป็นโครงการโรงไฟฟ้าพลังงานลมใกล้ชายฝั่ง ขนาดกำลังการผลิตติดตั้ง 80 เมกะวัตต์ ตั้งอยู่ในตำบล Thanh Hai อำเภอ Thanh Phu จังหวัด Ben Tre ในสาธารณรัฐสังคมนิยมเวียดนาม ปัจจุบันโครงการอยู่ระหว่างการพัฒนา และจรจาสัญญาหลัก โดยมีกำหนดเดินเครื่องเชิงพาณิชย์ในปี 2565 เพื่อจำหน่ายกระแสไฟฟ้าให้แก่การไฟฟ้าเวียดนาม ภายใต้สัญญาซื้อขายไฟฟ้าระยะยาว